Jørn Inge Løvik, Forfatter hos Gjesteboka Blogg
Kommune og fylkessammenslåingen er nå endelig gjennomført med Gjesteboka også
Juleferien bruker vi selvfølgelig på koronafrie turer ute i naturen, og deler våre naturopplevelser gjennom Gjesteboka
En skitur til Måslia og Jutevatnet er en tur for de fleste. Godt preparerte løyper, lett tilgjengelig fra stor parkeringsplass rett ved Eksportvegen over Ørskogfjellet – på grensa mellom Romsdal og Sunnmøre. Det er ca 3,5 km til Måslia og ca 5 km til Jutevatnet. Løypen til Jutevatnet er preparert som en rundløypa der det er lettest å gå nedre oppover og øvre ned igjen.
Måslia er en seter som er blitt til et flott hytteområde. I sørenden av Jutevatnet har Tresfjord IL og grunneiere opparbeid en flott varmestue med vedovn, og der er utedo og gapahuk. Dette er fritt for alle å bruke, og man forventer at alle brukerne er med å holde dette ryddig og fint i stand.
Løypene er fine utgangspunkt til mange fjellområder rundt. Enten du ønsker høyere toppturer eller områder som er mindre bratte. Vi kan nevne Sandfjellet – som er like ovenfor toppen av Ørskogfjell Skisenter, Sprovstinden i fortsettelsen av Sandfjellet, Steinsmørhylla, Nakken, Neremstinden, Kvanndalen med Høgsvora, og Nyseternakken som ligger like ved Eksportvegen.
For å støtte jobben med å preparere løypene, lokker Ørskogfjell skisenter med gratis sesongkort og dagskort for neste sesong om du melder deg på Ørskogfjelltrimmen med Gjesteboka og registrerer deg med appen på lokasjonene i området.
NB: På Måslia og Jutevatnet er der dårlig mobildekning, så dine registreringer blir lagret i mobilen til du kommer i sivilisasjonen igjen. Da går du på varsler og trykker på grønn knapp for opplasting.